NORAKSTS

|  |  |
| --- | --- |
| 24.11.2022. | Nr.15/2 |

###### JELGAVAS VALSTSPILSĒTAS PAŠVALDĪBAS IESTĀDES

###### “CENTRĀLĀ PĀRVALDE” IZVEIDOŠANA

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 2** (A.Pagors, G.Kurlovičs), **ATTURAS – 2** (A.Rublis, A.Tomašūns),

Pašlaik spēkā esošā likuma “Par pašvaldībām” (zaudēs spēku 2023. gada 1. janvārī) tiesiskajā regulējumā jēdziens “pašvaldības administrācija” nav definēts un līdz ar to tiek lietots atšķirīgi – šaurākā izpratnē ar pašvaldības administrāciju saprotot pašvaldības domes un komiteju darbību nodrošinošu institūciju, savukārt plašākā nozīmē tajā tiek ietverta visa pašvaldības izpildvara – gan institūcijas, gan iestādes, gan amatpersonas.

Pašvaldību likumā (spēkā no 2023. gada 1. janvāra) skaidrots, ka ar pašvaldības administrāciju tiek saprastas visas pašvaldības izpildinstitūcijas – iestādes un amatpersonas (gan struktūrvienības, gan iestādes, gan amatpersonas, izņemot pašvaldības kapitālsabiedrības, kas ir patstāvīgs privāto tiesību subjekts). Vienlaikus Pašvaldību likumā ietverts arī centrālās pārvaldes jēdziens, ar to saprotot domes izveidotu pašvaldības iestādi, kas nodrošina domes un komiteju organizatorisko un tehnisko apkalpošanu un pilda citas pašvaldības nolikumā noteiktās funkcijas. Apzīmējums “pārvalde” lietots, lai neradītu neskaidrības ar visaptverošo jēdzienu "pašvaldības administrācija". Centrālā pārvalde pašvaldības struktūrā tiek veidota iestādes formā un to vada pašvaldības izpilddirektors.

Ņemot vērā izmaiņas pašvaldību darbības tiesiskajā regulējumā, lai uzlabotu pašvaldības darbības organizācijas modeli, saskaņā ar likuma “Par pašvaldībām” 3., 14.panta pirmās daļas 1.punktu, 21. panta pirmās daļas 8., 9.punktu, 25.panta trešo daļu un Valsts pārvaldes iekārtas likuma 4.panta otro daļu, 28.pantu, 73.panta pirmās daļas 1.punktu,

**JELGAVAS VALSTSPILSĒTAS DOME NOLEMJ:**

1. Izveidot Jelgavas valstspilsētas pašvaldības iestādi “Centrālā pārvalde” (turpmāk - Pārvalde), kas ir Jelgavas valstspilsētas pašvaldības administrācijas (izņemot tās struktūrvienību: Informācijas tehnoloģiju pārvalde un Jelgavas valstspilsētas Dzimtsarakstu nodaļa) tiesību, saistību un mantas pārņēmēja, tai skaitā tiesību un pienākumu, kas izriet no spēkā esošajām darba tiesiskajām attiecībām.
2. Noteikt, ka Pārvalde darbību uzsāk ar 2023. gada 1. janvāri.
3. Apstiprināt Pārvaldes nolikumu (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 24. novembrī